CELEX: 62010FN0085
Language: el
Date: 2010-09-23 00:00:00
Title: Υπόθεση F-85/10: Προσφυγή-αγωγή της 23ης Σεπτεμβρίου 2010 — ΑΙ κατά Δικαστηρίου

15.1.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 13/39
            
         Προσφυγή-αγωγή της 23ης Σεπτεμβρίου 2010 — ΑΙ κατά Δικαστηρίου
   (Υπόθεση F-85/10)
   ()
   2011/C 13/77
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα-ενάγουσα: ΑΙ (εκπρόσωπος: M. Erniquin, δικηγόρος)
   
      Καθού-εναγόμενο: Δικαστήριο της Ευρωπαϊκής Ένωσης
   
      Αντικείμενο και περιγραφή της διαφοράς
   
   Αφενός, η ακύρωση των εργασιών της εξεταστικής επιτροπής που αφορούν τα αποτελέσματα της δοκιμασίας στα γαλλικά του εσωτερικού διαγωνισμού βάσει δοκιμασίας CJ 12/09 και, καθόσον παρίσταται ανάγκη, η ακύρωση των συμβάσεων και των διορισμών των επιτυχόντων στον εν λόγω διαγωνισμό, καθώς και, αφετέρου, η ακύρωση της αποφάσεως περί μη ανανεώσεως της συμβάσεως έκτακτης υπαλλήλου της προσφεύγουσας και το αίτημα αποκαταστάσεως της ζημίας.
   
      Αιτήματα της προσφεύγουσας-ενάγουσας
   
   Η προσφεύγουσα-ενάγουσα (στο εξής: προσφεύγουσα) ζητεί από το Δικαστήριο Δημόσιας Διοίκησης:
   
               —
            
            
               την ακύρωση των εργασιών της εξεταστικής επιτροπής που αφορούν τη δοκιμασία στα γαλλικά του εσωτερικού διαγωνισμού βάσει δοκιμασίας CJ 12/09·
            
         
               —
            
            
               καθόσον παρίσταται ανάγκη, την ακύρωση των διορισμών των 8 επιτυχόντων στη διαδικασία αυτή υποψηφίων·
            
         
               —
            
            
               τη γνωστοποίηση των κριτηρίων εκτιμήσεως τα οποία αποτελούν τη βάση της πραγματοποιηθείσας επιλογής·
            
         
               —
            
            
               κυρίως, τον εκ νέου χαρακτηρισμό της συμβάσεως εργασίας ορισμένου χρόνου της προσφεύγουσας ως συμβάσεως εργασίας αορίστου χρόνου, ως εκ τούτου την ακύρωση της αποφάσεως περί μη ανανεώσεως της από Ιανουαρίου του 2009 συμβάσεώς της έκτακτης υπαλλήλου και, ως εκ τούτου, την επανένταξή της στην υπηρεσία υπό την ιδιότητα της έκτακτης υπαλλήλου· επικουρικώς, την ακύρωση της αποφάσεως περί μη ανανεώσεως της από Ιανουαρίου του 2009 συμβάσεώς της έκτακτης υπαλλήλου και, ως εκ τούτου, την επανένταξή της στην υπηρεσία υπό την ιδιότητα της έκτακτης υπαλλήλου·
            
         
               —
            
            
               κατά συνέπεια, την αναγνώριση του δικαιώματος σε αποζημίωση η οποία αντιστοιχεί στη διαφορά μεταξύ των αποδοχών τις οποίες θα εισέπραττε η προσφεύγουσα αν η προαναφερθείσα σύμβαση συνεχιζόταν την 1η Ιανουαρίου 2010 και των απολαβών που πράγματι εισέπραξε, από την ημερομηνία αυτή μέχρι την ημερομηνία της πραγματικής της επανεντάξεως·
            
         
               —
            
            
               την καταβολή χρηματικής ικανοποιήσεως για την ηθική βλάβη την οποία υπέστη, ιδίως κατόπιν της καταχρηστικής μη ανανεώσεως της συμβάσεως εργασίας της, εκτιμώμενης σε εκατό χιλιάδες ευρώ σε περίπτωση που διαταχθεί η επανένταξη της προσφεύγουσας, άλλως την καταβολή αποζημιώσεως πεντακοσίων χιλιάδων ευρώ, αν αποβεί αδύνατη η επανένταξη της προσφεύγουσας·
            
         
               —
            
            
               την καταδίκη του Δικαστηρίου στα δικαστικά έξοδα.